Diari Oficial de la Generalitat Valenciana


Sumari del DOGV 4454, del 06-03-2003 (2003/2151)

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura i Educació de la Generalitat Valenciana i l'Ajuntament de València, per a gastos de gestió i d'equipament i infraestructures, en el Centre Especialitzat de Tecnificació Esportiva de Pilota, València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2151


Data del document
:   20-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * València
    * administració central
    * administració local
    * instal·lació esportiva
    * cooperació administrativa

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Esports, la Conselleria de Cultura i Educació de la Generalitat Valenciana i l'Ajuntament de València, per a gastos de gestió i d'equipament i infraestructures, en el Centre Especialitzat de Tecnificació Esportiva de Pilota, València. [2003/X2151]
  
Subscrit, després de la tramitació prèvia reglamentària, entre el Consell Superior d'Esports, la Conselleria de Cultura i Educació de la Generalitat Valenciana i l'Ajuntament de València, el 4 de novembre de 2002, un Conveni de col·laboració per a gastos de gestió i d'equipament i infraestructures, al Centre Especialitzat de Tecnificació Esportiva de Pilota València, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0120/2003, i que figura com a annex d'aquesta resolució.
  
València, 20 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Consell Superior d'Esports, la Conselleria de Cultura i Educació de la Generalitat Valenciana i l'Ajuntament de València, per a gastos de gestió i d'equipament i infraestructures, en el Centre Especialitzat de Tecnificació Esportiva de Pilota, València
  
Madrid, 4 de novembre de 2002
  
REUNITS
  
D'una part, l'Excm. senyor Juan Antonio Gómez-Angulo Rodríguez, secretari d'estat-president del Consell Superior d'Esports, intervé en nom i representació del citat organisme, d'acord amb el Reial Decret 286/1999, de 22 de febrer, sobre estructura orgànica i funcions del Consell Superior d'Esports i d'adequació de l'organisme a la Llei 6/1997, de 14 d'abril, d'Organització i Funcionament de l'administració General de l'Estat, i de conformitat amb el que disposa l'article 6, en relació amb la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
D'una altra part, l'Hble. senyor Manuel Tarancón Fandos, conseller de Cultura i Educació de la Generalitat Valenciana, facultat per a este acte en virtut de les atribucions que li conferix la Llei 5/1983, de 30 de desembre, de Govern Valencià, que està especialment autoritzat per a la subscripció del present conveni per Acord del Govern Valencià de data 19 de novembre de 2002, d'acord amb l'article 54.bis de la Llei d'Hisenda Pública de la Generalitat Valenciana, segons redacció efectuada per l'article 12 de la Llei 3/96, de 30 de desembre, de Mesures de Gestió i Organització de la Generalitat Valenciana, i amb l'article 21 f) de la Llei 5/83, de 30 de desembre, de Govern.
  
I d'una altra, l'Excma. senyora Rita Barberá Nolla, alcaldessa-presidenta de l'Excm. Ajuntament de València, en nom i representació d'este, autoritzada per a la subscripció del present conveni per Acord de la Comisió de Govern de data 18 d'octubre de 2002, en virtut de la delegació d'atribucions realitzada pel Ple el 15 de juliol de 1999 i assistida pel secretari de l'Ajuntament, senyor Vicente Miquel Diego.
  
Actuant en virtut de les competències que té cada un i legitimats per a la firma del present conveni
  
EXPOSEN
  
I. El desenrotllament de l'esport ha entrat en un procés de tecnificació que exigix aplicar, en tots els nivells i àmbits, unes bases científiques i tècniques rigoroses.
  
Per a arribar a crear una elit esportiva, és necessari disposar d'un context idoni per al desenrotllament i perfeccionament dels esportistes, així com d'instal·lacions i mitjans tècnics, científics, pedagògics i, en particular, d'aquelles condicions que incidixen en la millora de les prestacions esportives.
  
II. L'Administració General de l'Estat és competent en aquelles matèries que afecten els interessos generals de l'esport en l'àmbit estatal o que superen l'àmbit territorial d'una comunitat autònoma.
  
No obstant això, es consagra el principi de cooperació entre l'Estat i les comunitats autònomes en l'exercici de les seues respectives competències, a fi d'aconseguir una major eficàcia en la coordinació interadministrativa i, amb això, una major eficàcia en la utilització conjunta dels fons públics en l'esport.
  
És objectiu prioritari de la Llei de l'Esport el suport, en tots els aspectes, als esportistes d'alt nivell. Així ho arreplega l'article 6, apartat 1, de la mencionada llei: ?L'esport d'alt nivell es considera d'interés per a l'Estat, en tant que constituïx un factor essencial en el desenrotllament esportiu per l'estímul que suposa per al foment de l'esport de base, en virtut de les exigències tècniques i científiques de la seua preparació, i per la seua funció representativa d'Espanya en les proves o competicions esportives oficials de caràcter internacional?. I, en el seu apartat 2: ?L'Administració General de l'Estat, en col·laboració amb les comunitats autònomes, quan corresponga, procurarà els mitjans necessaris per a la preparació tècnica i el suport científic i mèdic dels esportistes d'alt nivell, així com la seua incorporació al sistema educatiu i la seua plena integració social i professional?.
  
III. D'acord amb la base sexta, punt sèptim, de l'Orde de 23 de gener de 1998 (BOE de 29 de gener de 1998) reguladora de la concessió d'ajudes i subvencions a càrrec de crèdits pressupostaris del Consell Superior d'Esports, podran sol·licitar ajudes els centres d'alt rendiment o de tecnificació esportiva la titularitat o la gestió dels quals corresponga a les comunitats autònomes, corporacions locals o altres entitats públiques, que es troben classificats com a tals pel Consell Superior d'Esports, i després de la subscripció d'un conveni de col·laboració entre este i l'entitat titular de la instal·lació.
  
IV. El Centre Especialitzat de Tecnificació Esportiva de Pilota, a València, situat en les instal·lacions del Parc Esportiu de Natzaret, propietat de l'Ajuntament de València, va ser qualificat com a tal per Resolució de 29 de maig de 1998 de la Direcció General d'Esports del Consell Superior d'Esports.
  
En l'àmbit de les competències que la legislació vigent conferix al Consell Superior d'Esports, a la Generalitat Valenciana i a l'Ajuntament de València, les parts estan interessades a col·laborar en el funcionament del Centre Especialitzat de Tecnificació Esportiva de Pilota.
  
Reunida a l'efecte la comissió d'avaluació de projectes a què es referix el punt sext de la Resolució de 8 de gener del 2002, per la qual es convoquen ajudes per als centres d'alt rendiment, centres de tecnificació esportiva i centres especialitzats, s'ha acordat la concessió de les subvencions que més endavant s'indiquen en quantia i finalitat.
  
En conseqüència, i per a regular la dita col·laboració, les institucions firmants subscriuen el present acord que se subjectarà a les següents
  
CLÀUSULES
  
Primera. Objecte
  
És objecte del present conveni regular la col·laboració entre el Consell Superior d'Esports, la Conselleria de Cultura i Educació de la Generalitat Valenciana i l'Ajuntament de València per al funcionament del Centre Especialitzat de Tecnificació Esportiva de Pilota, amb la finalitat de desenrotllar en este el perfeccionament i la tecnificació dels esportistes que puguen tindre un futur d'alta competició, d'acord amb la Resolució de 8 de gener del 2002, ja citada.
  
Segona. Actuacions que corresponen al Consell Superior d'Esports
  
El Consell Superior d'Esports es compromet:
  
1. A atorgar una subvenció a la Generalitat Valenciana per un import màxim de 42.100 euros, a fi de col·laborar en el finançament dels gastos d'explotació del Centre.
  
2. A atorgar una subvenció a la Generalitat Valenciana per un import màxim de 48.080 euros), amb l'objecte de col·laborar en els gastos d'inversions del Centre (construcció de teuladeta de tambor, de frare en frontis i de rebot, i inici de fonamentació de la paret lateral de vidre).
  
Tercera. Actuacions que corresponen a la Conselleria de Cultura i Educació
  
La Generalitat Valenciana es compromet:
  
1. A contribuir, a càrrec dels seus pressupostos, al finançament dels gastos d'explotació i inversions necessaris per a la prestació de servicis per part del Centre.
  
2. A destinar els fons aportats pel Consell Superior d'Esports a la finalitat detallada en la sol·licitud de subvenció, vetlant pel compliment dels criteris bàsics de funcionament del Centre.
  
3. A justificar la inversió dels fons percebuts.
  
4. A incloure la imatge institucional del Consell Superior d'Esports en aquelles instal·lacions o activitats per a les quals haja rebut subvenció d'este organisme.
  
Quarta. Actuacions que corresponen a l'Ajuntament de València
  
Per al funcionament del Centre Especialitzat de Tecnificació Esportiva de Pilota, l'Ajuntament de València posa a disposició de la Conselleria de Cultura i Educació l'ús de les instal·lacions del Parc Esportiu Natzaret, que componen el centre.
  
Quinta. Finançament i pagament
  
Els gastos d'explotació i inversions necessaris per a la prestació de servicis per part del Centre, seran finançats d'acord amb la següent proposta:
  
A) Per part del Consell Superior d'Esports:
  
Exercici 2002
  
Gastos d'explotació:
  
Aplicació pressupostària: 18-101. 457-A.456
  
Quantia màxima: 42.100 euros
  
Gastos d'inversió:
  
Aplicació pressupostària: 80-926.514-Q.321
  
Quantia màxima: 48.080 euros
  
El pressupost de gestió del Centre per a l'exercici 2002, per import de 182.106 euros, és aprovat de conformitat amb el Consell Superior d'Esports.
  
El pagament de la subvenció atorgada pel Consell Superior d'Esports es farà efectiva a partir de la subscripció del present conveni, després del compliment dels requisits exigits per al pagament de les subvencions per la normativa pressupostària estatal.
  
Les subvencions establides en este apartat queden subjectes al que establix l'article 81 i següents del Text Refós de la Llei General Pressupostària, aprovat pel Reial Decret Legislatiu 1.091/1988, de 23 de setembre, i al que disposa el Reglament de Procedència per a la Concessió de Subvencions Públiques, aprovat pel Reial Decret 2.225/1993, de 17 de desembre.
  
B) Per part de la Conselleria de Cultura i Educació, 24.040 euros, a càrrec de l'aplicació pressupostària 18.01.645.67.6, per a gastos corrents.
  
Exercici 2002
  
Gastos d'explotació:
  
Aplicació pressupostària: 82.30.463.39.2, línia T3147000
  
Quantia màxima: 24.040 euros
  
Les aportacions de la Conselleria de Cultura i Educació s'efectuaran en concepte de subvenció a favor de la Federació de Pilota de la Comunitat Valenciana, per al finançament del programa de tecnificació de pilota que es desenrotlle en el Centre Especialitzat de Tecnificació Esportiva de Pilota de València. A l'efecte, les dos entitats subscriuran un conveni de col·laboració, en què es plasmaran ?entre altres aspectes- la forma de lliurament de les subvencions i la forma i terminis de justificació, atenent al que disposa el Text Refós de la Llei d'Hisenda Pública de la Generalitat Valenciana.
  
Sexta. Comissió tècnica
  
Per a l'aplicació, el seguiment i el desenrotllament del present conveni es crea una Comissió Tècnica, amb la següent composició, funcions i funcionament:
  
a) Composició:
  
Estarà integrada per huit membres:
  
- El director general d'Esports del CSD o persona en qui delegue.
  
- Un representant del CSD pertanyent a la Subdirecció General de Cooperació Esportiva i Esport Paralímpic.
  
- El director general de l'Esport de la Generalitat Valenciana o persona en qui delegue.
  
- El regidor d'Esports de l'Ajuntament de València o persona en qui delegue.
  
- El director del Centre.
  
- Un representant de la Federació Espanyola de Pilota.
  
- Un representant de la Federació de Pilota de la Comunitat Valenciana.
  
- Un representant de la Delegació del Govern a la Comunitat Valenciana.
  
La Comissió Tècnica podrà comptar amb l'assessorament de tècnics i especialistes per al millor compliment de les seues funcions.
  
b) Seran funcions de la Comissió Tècnica les següents:
  
- Proposar els objectius que perseguirà el Centre.
  
- Proposar les mesures necessàries per a la direcció i el compliment dels objectius.
  
- Realitzar el seguiment de les activitats del Centre i dels esportistes allotjats en este.
  
- Conéixer els programes d'inversió del Centre.
  
- Totes les altres que es deriven del present conveni.
  
c) Funcionament
  
La comissió tècnica es reunirà, com a mínim, una vegada a l'any, i totes les vegades que siga necessari a petició de qualsevol de les parts, i celebrarà les seues reunions en la seu del Centre.
  
Sèptima. Criteris de funcionament del centre
  
El pla d'utilització del centre haurà de correspondre, prioritàriament, a activitats de tecnificació esportiva d'interés estatal.
  
Igualment, el Centre tindrà, entre les seues prioritats, la realització d'aquelles activitats que sol·liciten les federacions espanyoles per als equips nacionals.
  
Les federacions esportives espanyoles que realitzen activitats en el Centre, tant amb esportistes residents com en activitats temporals, aportaran al seu càrrec la contractació dels tècnics necessaris per a les activitats que estes planifiquen. Així mateix, se sotmetran a les normes de règim intern del Centre.
  
Octava. Duració
  
El present conveni entrarà en vigor l'endemà de la seua firma per les dos parts. A partir de la seua subscripció, la vigència s'estén fins al 31 de desembre del 2002.
  
Novena. Resolució
  
Serà causa de resolució del present conveni el mutu acord entre les parts, així com la denúncia de l'incompliment de qualsevol de les clàusules per mitjà de preavís comunicat de forma fefaent en el termini d'un mes des que aquell haguera sigut detectat.
  
Deu. Naturalesa
  
Les possibles qüestions litigioses o controvèrsies a què puga donar lloc l'aplicació, interpretació, modificació, efectes i resolució del present conveni, seran resoltes, de conformitat amb el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
I com a mostra de conformitat, les parts subscriuen el present conveni en triple versió i a un sol efecte, en el lloc i la data indicats en l'encapçalament.
  
El secretari d'Estat'president del Consell Superior d'Esports,
  
JUAN ANTONIO GÓMEZ-ANGULO RODRÍGUEZ
  
El conseller de Cultura i Educació,
  
MANUEL TARANCÓN FANDOS
  
L'alcaldessa'presidenta de l'Ajuntament de València,
  
RITA BARBERÁ NOLLA